มหาวิทยาลัยวลัยลักษณ์

มหาวิทยาลัยวลัยลักษณ์ (เปิดผลประเมินประกันคุณภาพการศึกษา ปี‘63 "ม.วลัยลักษณ์" อยู่ในระดับดีมาก) เป็นมหาวิทยาลัยรัฐ จัดตั้งตามพระราชบัญญัติมหาวิทยาลัยวลัยลักษณ์ พ.ศ. 2535พระราชบัญญัติมหาวิทยาลัยลักษณ์ พ.ศ. 2535 มีรูปแบบเป็น มหาวิทยาลัยในกำกับของรัฐบาล โดยได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร (รัชกาลที่ 9) พระราชทานชื่ออันเป็นสร้อยพระนามในสมเด็จเจ้าฟ้าฯ กรมพระศรีสวางควัฒน วรขัตติยราชนารี ซึ่งเป็นมหาวิทยาลัยสมบูรณ์แบบ (Comprehensive University) ที่จัดการเรียนการสอนครอบคลุมทั้งด้านวิทยาศาสตร์สุขภาพ ด้านวิทยาศาสตร์และเทคโนโลยี และด้านสังคมศาสตร์และมนุษยศาสตร์ โดยได้พัฒนาสภาพแวดล้อมให้เป็นเมืองมหาวิทยาลัย (Residential University) ที่มีระบบสาธารณูปโภคและสาธารณูปการแบบครบวงจร รวมทั้งสิ่งอำนวยความสะดวกอื่น ๆ และได้รับการจัดอันดับ มหาวิทยาลัยสีเขียวโลก ปี 2021 จากจำนวน 959 มหาวิทยาลัยที่เข้าร่วมทั่วโลก ผลปรากฏว่า มหาวิทยาลัยวลัยลักษณ์ ได้รับการจัดอันดับ เป็นอันดับ 1 "มหาวิทยาลัยสีเขียว" ของภาคใต้ม.วลัยลักษณ์ ขึ้นอันดับ 1 ‘มหาวิทยาลัยสีเขียว’ ของภาคใต้ 2 ปีซ้อน

 ประวัติ 
มหาวิทยาลัยวลัยลักษณ์เป็นมหาวิทยาลัยในกำกับของรัฐบาล เกิดขึ้นจากชาวนครศรีธรรมราชเริ่มรณรงค์เรียกร้องให้มีการจัดตั้งมหาวิทยาลัยในจังหวัดนครศรีธรรมราช เมื่อ พ.ศ. 2510 กระทั่งคณะรัฐมนตรีได้มีมติเมื่อวันที่ 13 กันยายน พ.ศ. 2531 ให้จัดตั้งวิทยาลัยนครศรีธรรมราช สังกัดมหาวิทยาลัยสงขลานครินทร์ เพื่อยกฐานะเป็นมหาวิทยาลัยเอกเทศในอนาคต ซึงต่อมาเมื่อวันที่ 20 สิงหาคม พ.ศ. 2534 คณะรัฐมนตรีได้ยกเลิกมติเดิม และอนุมัติให้จัดตั้งมหาวิทยาลัยที่จังหวัดนครศรีธรรมราช สำนักงานปลัดทบวงมหาวิทยาลัยจึงได้นำความขึ้นกราบบังคมทูลพระกรุณาขอพระราชทานพระบรมราชานุญาตเชิญพระนามสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เป็นชื่อมหาวิทยาลัย ว่า มหาวิทยาลัยจุฬาภรณ์

ต่อมาเมื่อวันที่ 8 กุมภาพันธ์ พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมพระราชทานนามว่า มหาวิทยาลัยวลัยลักษณ์ อันเป็นสร้อยพระนามในสมเด็จเจ้าฟ้าฯ กรมพระศรีสวางควัฒน วรขัตติยราชนารี และเมื่อวันที่ 29 มีนาคม พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในพระราชบัญญัติมหาวิทยาลัยวลัยลักษณ์ พ.ศ. 2535 ทางมหาวิทยาลัยจึงถือเอาวันดังกล่าวเป็นวันสถาปนามหาวิทยาลัยวลัยลักษณ์

เมื่อวันที่ 8 เมษายน พ.ศ. 2536 สมเด็จเจ้าฟ้าฯ กรมพระศรีสวางควัฒน วรขัตติยราชนารี พระราชทานพระอนุญาตให้อัญเชิญอักษรพระนาม จ.ภ. เป็นตราประจำมหาวิทยาลัย และเมื่อวันที่ 24 มิถุนายน พ.ศ. 2536 มหาวิทยาลัยได้จัดตั้งสำนักงานอธิการบดี และหน่วยประสานงานมหาวิทยาลัยวลัยลักษณ์ กรุงเทพมหานคร

เมื่อวันที่ 10 มกราคม พ.ศ. 2539 รัฐบาลโดยมติคณะรัฐมนตรีอนุมัติโครงการอุทยานการศึกษาเฉลิมพระเกียรติในวโรกาสฉลองสิริราชสมบัติครบ 50 ปี ต่อมาวันที่ 21 มกราคม พ.ศ. 2539 พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานชื่อ อุทยานการศึกษาเฉลิมพระเกียรติ และเมื่อวันที่ 29 มีนาคม พ.ศ. 2539 สมเด็จเจ้าฟ้าฯ กรมพระศรีสวางควัฒน วรขัตติยราชนารี เสด็จพระดำเนินเป็นองค์ประธานในพิธีวางศิลาฤกษ์อาคารมหาวิทยาลัยวลัยลักษณ์ ณ อำเภอท่าศาลา จังหวัดนครศรีธรรมราช

เมื่อวันที่ 1 กรกฎาคม พ.ศ. 2540 มหาวิทยาลัยวลัยลักษณ์เข้าดำเนินงาน ณ ที่ตั้งมหาวิทยาลัยวลัยลักษณ์ อำเภอท่าศาลา จังหวัดนครศรีธรรมราช และเปิดการเรียนการสอนวันแรกในวันที่ 28 พฤษภาคม พ.ศ. 2541

 สัญลักษณ์ 
 ตราประจำมหาวิทยาลัย 
เป็นตราสัญลักษณ์ที่อัญเชิญตราพระนามย่อ จภ ภายใต้จุลมงกุฎซึ่งเป็นตราพระนามในสมเด็จเจ้าฟ้าฯ กรมพระศรีสวางควัฒน วรขัตติยราชนารี ประดิษฐานที่กึ่งกลาง อักษร จ เป็นสีแสด และอักขระ ภ เป็นสีขาว มีพื้นสีม่วงรองรับและมีแพรแถบพื้นสีขาวขอบสีทองรองรับอยู่เบื้องล่างพร้อมอักษรสีม่วง คำว่า มหาวิทยาลัยวลัยลักษณ์ ประดับอยู่ภายในแพรแถบ โดยสมเด็จเจ้าฟ้าฯ กรมพระศรีสวางควัฒน วรขัตติยราชนารี พระราชทานพระอนุญาตให้อัญเชิญตราพระนามของพระองค์มาเป็นตรามหาวิทยาลัยวลัยลักษณ์ เมื่อวันที่ 8 เมษายน พ.ศ. 2536

 สีประจำมหาวิทยาลัย 
 สีแสด เป็นสีประจำวันพฤหัสบดี ซึ่งเป็นวันประสูติของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี 

 สีม่วง เป็นสีประจำจังหวัดนครศรีธรรมราช ซึ่งเป็นสีประจำพระรัตนธัชมุนี เจ้าอาวาสวัดท่าโพธิ์ และผู้อำนวยการการจัดการศึกษามณฑลนครศรีธรรมราชและมณฑลปัตตานี ในรัชสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) โดยชาวนครศรีธรรมราชนับถือและยกย่องว่าเป็นผู้จัดการศึกษาสมัยใหม่ของจังหวัดนครศรีธรรมราช

140px|thumbnail|right|ต้นประดู่

 ต้นไม้ประจำมหาวิทยาลัย 
ต้นไม้ประจำมหาวิทยาลัย คือ ต้นประดู่ (Pterocarpus indicus) ส่วนมากพบในป่าเบญจพรรณทางภาคใต้ เป็นต้นไม้ที่นิยมปลูกให้ร่มเงาในเมืองนครศรีธรรมราช เคยปลูกบริเวณศาลาหน้าจวนเจ้าเมือง ซึ่งรู้จักกันในนาม ศาลาประดู่หก

 อัตลักษณ์ประจำมหาวิทยาลัย 
อัตลักษณ์ประจำมหาวิทยาลัย คือ บัณฑิตมีความรู้คู่การปฏิบัติ อุตสาหะสู้งาน เก่งด้านศิลปศาสตร์และเทคโนโลยี มีคุณธรรม (Walailak graduates have practical intelligence, adversary quotient, liberal arts perspective and technology competence, all integrated with high moral.)

ความรู้คู่การปฏิบัติ (Practical Intelligence) หมายถึง ความสามารถในการนำความรู้ที่เป็นเชิงทฤษฎีไปสู่การปฏิบัติได้อย่างมีประสิทธิภาพ

อุตสาหะสู้งาน (Adversary quotient) หมายถึง ความสามารถในการฟันฝ่าอุปสรรคต่าง ๆ ในทุกสถานการณ์ที่บัณฑิตต้องเผชิญไม่ว่าจะเป็น อุปสรรคที่เกิดขึ้นในชีวิตส่วนตัว หรือในการทำงานร่วมกับผู้อื่น ความอุตสาหะสู้งานเป็นคุณลักษณะที่จะนำพาบัณฑิตไปสู่ความสำเร็จได้ทั้งในฐานะที่เป็นผู้นำและสมาชิกกลุ่ม

เก่งด้านศิลปศาสตร์ (Liberal arts perspective) หมายถึง การเห็นคุณค่าของมนุษย์ การมีจิตใจอ่อนโยน มีความรอบรู้ในเรื่องที่เกี่ยวกับความเป็นมนุษย์ มีความเข้าใจผู้อื่น มีทักษะการสื่อสาร เข้าใจและยอมรับในสังคมที่มีความหลากหลาย และมีทักษะในการทำงานเป็นทีม

เก่งด้านวิทยาศาสตร์และเทคโนโลยี (Science and technology competence) หมายถึง ความสามารถด้านวิทยาศาสตร์และเทคโนโลยี เข้าใจและรู้ทันพัฒนาการด้านวิทยาศาสตร์และเทคโนโลยีในโลกสมัยใหม่

มีคุณธรรม (all integrated with moral) หมายถึง ความสามารถทุกด้านที่กล่าวมาแล้วข้างต้นนั้นจะต้องมีการบูรณาการร่วมกับคุณธรรมและศีลธรรมอันดีงาม บันฑิตจึงจะเป็นบัณฑิตที่สมบูรณ์ เป็นศึกษิต แห่งมหาวิทยาลัยวลัยลักษณ์

 เอกลักษณ์ประจำมหาวิทยาลัย 
เอกลักษณ์ประจำมหาวิทยาลัย คือ อุทยานการศึกษาแห่งอาเซียน (Education Park of ASEAN)

อุทยานการศึกษา (Education Park) หมายถึง แหล่งรวมขององค์ความรู้ที่ผู้แสวงหาความรู้ทุกคนสามารถเข้ามาศึกษาหาความรู้ได้ตามอัธยาศัย โดยเข้าร่วมกิจกรรมในรูปแบบต่าง ๆ ที่มหาวิทยาลัยจัดให้

แห่งประชาคมอาเซียน (of ASEAN) หมายถึง มหาวิทยาลัยวลัยลักษณ์ ถือเป็นมหาวิทยาลัยของประเทศไทย ซึ่งสามารถเป็นมหาวิทยาลัยของอาเซียนได้ด้วย องค์ความรู้ใดที่มหาวิทยาลัยวลัยลักษณ์มีสามารถใช้เป็นประโยชน์ได้กับทั้งสังคมไทยและประชาคมอาเซียน ในอนาคตมหาวิทยาลัยวลัยลักษณ์คงจะได้สร้างความร่วมมือกับมหาวิทยาลัยในประเทศในภูมิภาคเอเชียตะวันออกเฉียงใต้ได้เพิ่มขึ้น และเป็นการดำเนินแนวทางตามยุทธศาสตร์ของสำนักงานคณะกรรมการการอุดมศึกษา

 นายกสภามหาวิทยาลัย 
 ทำเนียบนายกสภา มหาวิทยาลัยวลัยลักษณ์ ลำดับ รายนาม วาระการดำรงตำแหน่ง หมายเหตุ 1.ศ.ดร.เกษม สุวรรณกุล8 เมษายน พ.ศ. 253520 มิถุนายน พ.ศ. 2536 2.นายสุเทพ อัตถากร21 มิถุนายน พ.ศ. 25367 เมษายน พ.ศ. 2537 ศ.ดร.เกษม สุวรรณกุล18 กันยายน พ.ศ. 253726 มีนาคม พ.ศ. 254127 มีนาคม พ.ศ. 25414 มกราคม พ.ศ. 2545 3.ศ.นพ.จรัส สุวรรณเวลา5 มกราคม พ.ศ. 25454 มกราคม พ.ศ. 25485 มกราคม พ.ศ. 254827 มกราคม พ.ศ. 2551ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยวลัยลักษณ์ (นายจรัส สุวรรณเวลา) 4.ศ.ดร.วิจิตร ศรีสอ้าน28 มกราคม พ.ศ. 255127 มกราคม พ.ศ. 2554ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยวลัยลักษณ์ (นายวิจิตร ศรีสอ้าน)28 มกราคม พ.ศ. 255412 มกราคม พ.ศ. 2558ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยวลัยลักษณ์ (นายวิจิตร ศรีสอ้าน)13 มกราคม พ.ศ. 255812 มกราคม พ.ศ. 2561ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยวลัยลักษณ์ (นายวิจิตร ศรีสอ้าน)13 มกราคม พ.ศ. 256112 มกราคม พ.ศ. 2564ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยวลัยลักษณ์ (นายวิจิตร ศรีสอ้าน)13 มกราคม พ.ศ. 256430 มิถุนายน พ.ศ. 2564ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยวลัยลักษณ์ (นายวิจิตร ศรีสอ้าน) 5.นายธีระชัย เชมนะสิริ15 ธันวาคม พ.ศ. 256412 มกราคม พ.ศ. 2567ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยวลัยลักษณ์ (นายธีระชัย เชมนะสิริ)19 มีนาคม พ.ศ. 2567ปัจจุบันประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยวลัยลักษณ์ (นายธีระชัย เชมนะสิริ)

 อธิการบดี 
 ทำเนียบอธิการบดี มหาวิทยาลัยวลัยลักษณ์ ลำดับ รายนาม วาระการดำรงตำแหน่ง หมายเหตุ 1.ศ.ดร.วิจิตร ศรีสอ้าน11 กรกฎาคม พ.ศ. 253515 พฤศจิกายน พ.ศ. 2541รักษาการ 2.รศ.ดร.พูลพงษ์ บุญพราหมณ์16 พฤศจิกายน พ.ศ. 254118 เมษายน พ.ศ. 2542รักษาการ 3.ศ.นพ.วิจารณ์ พานิช19 เมษายน พ.ศ. 254222 สิงหาคม พ.ศ. 2542รักษาการ 4.ศ.ดร.นักสิทธ์ คูวัฒนาชัย23 สิงหาคม พ.ศ. 254230 กันยายน พ.ศ. 2545ประกาศสำนักนายกรัฐมนตรี เรื่อง แต่งตั้งอธิการบดีมหาวิทยาลัยวลัยลักษณ์ (นายนักสิทธิ์ คูวัฒนาชัย) 5.ดร.สุพัทธ์ พู่ผกา1 ตุลาคม พ.ศ. 254531 ธันวาคม พ.ศ. 2549 6.รศ.ดร.ไทย ทิพย์สุวรรณกุล1 มกราคม พ.ศ. 255027 กุมภาพันธ์ พ.ศ. 2550รักษาการ28 กุมภาพันธ์ พ.ศ. 255027 กุมภาพันธ์ พ.ศ. 2554ประกาศสำนักนายกรัฐมนตรี เรื่อง แต่งตั้งอธิการบดีมหาวิทยาลัยวลัยลักษณ์ (นายไทย ทิพย์สุวรรณกุล) 7.ดร.กีร์รัตน์ สงวนไทร28 กุมภาพันธ์ พ.ศ. 255415 ธันวาคม พ.ศ. 2554รักษาการ16 ธันวาคม พ.ศ. 25548 มกราคม พ.ศ. 2558ประกาศสำนักนายกรัฐมนตรี เรื่อง แต่งตั้งอธิการบดีมหาวิทยาลัยวลัยลักษณ์ (นายกีร์รัตน์ สงวนไทร) 8.ดร.สุเมธ แย้มนุ่น9 มกราคม พ.ศ. 255830 มิถุนายน พ.ศ. 2559รักษาการ 9.ศ.ดร.สมบัติ ธำรงธัญวงศ์1 กรกฎาคม พ.ศ. 25599 ธันวาคม พ.ศ. 2560รักษาการ10 ธันวาคม พ.ศ. 25609 ธันวาคม พ.ศ. 2564ประกาศสำนักนายกรัฐมนตรี เรื่อง แต่งตั้งอธิการบดีมหาวิทยาลัยวลัยลักษณ์ (นายสมบัติ ธำรงธัญวงศ์)10 ธันวาคม พ.ศ. 256429 มิถุนายน พ.ศ. 2567รักษาการ30 มิถุนายน พ.ศ. 2567ปัจจุบัน ประกาศสำนักนายกรัฐมนตรี เรื่อง แต่งตั้งอธิการบดีมหาวิทยาลัยวลัยลักษณ์ (นายสมบัติ ธำรงธัญวงศ์)

 สำนักวิชาการศึกษา 

 กลุ่มวิทยาศาสตร์สุขภาพ 
 สำนักวิชาพยาบาลศาสตร์
 สำนักวิชาแพทยศาสตร์
 สำนักวิชาเภสัชศาสตร์
 สำนักวิชาสหเวชศาสตร์
 สำนักวิชาสาธารณสุขศาสตร์

 กลุ่มวิทยาศาสตร์และเทคโนโลยี 
 สำนักวิชาเทคโนโลยีการเกษตรและอุตสาหกรรมอาหาร
 สำนักวิชาวิทยาศาสตร์
 สำนักวิชาวิศวกรรมศาสตร์และเทคโนโลยี
 สำนักวิชาสถาปัตยกรรมศาสตร์และการออกแบบ
 สำนักวิชาสารสนเทศศาสตร์

 กลุ่มสังคมศาสตร์ 
 สำนักวิชาการจัดการ
 สำนักวิชาการบัญชีและการเงิน (สำนักวิชาพาณิชยศาสตร์และการบัญชี)
 สำนักวิชานิติศาสตร์
 สำนักวิชาพหุภาษาและการศึกษาทั่วไป
 สำนักวิชารัฐศาสตร์และรัฐประศาสนศาสตร์
 สำนักวิชาศิลปศาสตร์ (สำนักวิชามนุษยศาสตร์และสังคมศาสตร์)
 สำนักวิชาศึกษาศาสตร์

 กลุ่มหลักสูตรนานาชาติ 
 วิทยาลัยนานาชาติ
 วิทยาลัยทันตแพทยศาสตร์นานาชาติ
 วิทยาลัยสัตวแพทยศาสตร์อัครราชกุมารี

 ระดับบัณฑิตศึกษา 
 บัณฑิตวิทยาลัย

 สถาบัน 
 สถาบันวิจัยวิทยาการสุขภาพ
 สถาบันส่งเสริมการวิจัยและนวัตกรรมสู่ความเป็นเลิศ

 สถาบันสมทบ 
 ศูนย์แพทยศาสตรศึกษาชั้นคลินิก โรงพยาบาลตรัง
 ศูนย์แพทยศาสตรศึกษาชั้นคลินิก โรงพยาบาลวชิระภูเก็ต

 อื่น ๆ 
 โรงพยาบาลศูนย์การแพทย์มหาวิทยาลัยวลัยลักษณ์
 โรงพยาบาลการแพทย์แผนไทยประยุกต์
 โรงพยาบาลสัตว์มหาวิทยาลัยวลัยลักษณ์
 โรงพยาบาลสัตว์เล็ก
 โรงพยาบาลปศุสัตว์และสัตว์ป่า
 โรงเรียนสาธิตมหาวิทยาลัยวลัยลักษณ์
 โรงแรมเรือนวลัย
 โครงการจัดตั้งสำนักวิชาทันตแพทยศาสตร์ (หลักสูตรปกติ)
 โครงการจัดตั้งสำนักวิชาสัตวแพทยศาสตร์ (หลักสูตรปกติ)
 โครงการจัดตั้งวิทยาลัยแพทยศาสตร์นานาชาติ
 โครงการจัดตั้งหลักสูตรบริหารธุรกิจบัณฑิต สาขาการจัดการธุรกิจการบิน และสาขาการจัดการทรัพยากรมนุษย์
 โครงการจัดตั้งหลักสูตรศิลปศาสตรบัณฑิต สาขาประวัติศาสตร์ สาขาภูมิศาสตร์ สาขาปรัชญา สาขาภาษาญี่ปุ่น สาขาภาษาเกาหลี สาขาภาษามลายู และสาขาภาษาฝรั่งเศส
 โครงการจัดตั้งหลักสูตรศิลปกรรมศาสตรบัณฑิต สาขาดุริยางคศิลป์ สาขาทัศนศิลป์ สาขานาฏยศิลป์ และสาขานฤมิตศิลป์
 โครงการจัดตั้งหลักสูตรการผังเมืองบัณฑิต สาขาสถาปัตยกรรมผังเมือง
 โครงการจัดตั้งหลักสูตรภูมิสถาปัตยกรรมศาสตรบัณฑิต สาขาภูมิสถาปัตยกรรม
 โครงการจัดตั้งหลักสูตรสังคมสงเคราะห์ศาสตรบัณฑิต สาขาสังคมสงเคราะห์ศาสตร์
 โครงการจัดตั้งหลักสูตรวิทยาศาสตรบัณฑิต สาขารังสีเทคนิค
 โครงการจัดตั้งหลักสูตรศึกษาศาสตรบัณฑิต สาขาประถมศึกษา และสาขาจิตวิทยา

 การก่อตั้งสำนักวิชา 
 มหาวิทยาลัยวลัยลักษณ์ ปีการศึกษา สำนักวิชา หมายเหตุ 2535   2549   2550   2551   2559   2560   2561   2562   2565   2568  

 โรงพยาบาล 
 โรงพยาบาลสังกัดมหาวิทยาลัยวลัยลักษณ์ โรงพยาบาล ก่อตั้ง ผู้อำนวยการ หมายเหตุ โรงพยาบาลศูนย์การแพทย์มหาวิทยาลัยวลัยลักษณ์  (Walailak University Hospital) 24 กุมภาพันธ์ พ.ศ. 2560 1. นพ.จรัส จันทร์ตระกูล (พ.ศ. 2560 − พ.ศ. 2561)  
2. นพ.ธีระพันธ์ สงนุ้ย (พ.ศ. 2561 − พ.ศ. 2562)  
3. รศ.ดร.จรัญ บุญกาญจน์ (พ.ศ. 2562 − พ.ศ. 2562)  
4. นพ.ลิขิต มาตระกูล (พ.ศ. 2562 − พ.ศ. 2565)  
5. ผศ.ดร.นพ.อุดมศักดิ์ แซ่โง้ว (พ.ศ. 2565 − พ.ศ. 2565)  
6. รศ.ดร.สุวิทย์ วุฒิสุทธิเมธาวี (พ.ศ. 2565 − พ.ศ. 2567)  
7. นพ.อารักษ์ วงศ์วรชาติ (พ.ศ. 2567 − พ.ศ. 2567)  
8. ผศ.นพ.ปวรุตม์ พวงศรี (พ.ศ. 2567 − พ.ศ. 2568)  
9. นพ.กิตติ รัตนสมบัติ (พ.ศ. 2568 − ปัจจุบัน) WUH โรงพยาบาลการแพทย์แผนไทยประยุกต์  (Applied Thai Traditional Medicine Hospital, SMD, WU) 15 ธันวาคม พ.ศ. 2564 1. ผศ.ดร.กิ่งกาญจน์ บรรลือพืช (พ.ศ. 2564 − พ.ศ. 2565)  
2. ผศ.คมกริช เอี้ยวสกุล (พ.ศ. 2565 − พ.ศ. 2567)  
3. ผศ.ดร.สินีนาฏ สันพินิจ (พ.ศ. 2567 − ปัจจุบัน) ATTMWUH โรงพยาบาลสัตว์ มหาวิทยาลัยวลัยลักษณ์  (Walailak University Animal Hospital)  
- โรงพยาบาลสัตว์เล็ก วิทยาลัยสัตวแพทยศาสตร์อัครราชกุมารี มหาวิทยาลัยวลัยลักษณ์  (Small Animal Teaching Hospital, AVC, WU)  
- โรงพยาบาลปศุสัตว์และสัตว์ป่า วิทยาลัยสัตวแพทยศาสตร์อัครราชกุมารี มหาวิทยาลัยวลัยลักษณ์  (Livestock and Wildlife Hospital, AVC, WU) 29 มีนาคม พ.ศ. 2561 1. ศ.น.สพ.ดร.อภินันท์ สุประเสริฐ (พ.ศ. 2561 − พ.ศ. 2561)  
2. น.สพ.รัฐพันธ์ พัฒนรังสรรค์ (พ.ศ. 2561 − พ.ศ. 2562)  
3. น.สพ.อิทธิเดช วิเชียรรัตน์ (พ.ศ. 2562 − พ.ศ. 2564)  
4. ผศ.สพ.ญ.จุรีย์รัตน์ สำเร็จประสงค์ (พ.ศ. 2564 − พ.ศ. 2567)  
5. รศ.ดร.สพ.ญ.สุกัญญา ทองรัตน์สกุล (พ.ศ. 2567 − ปัจจุบัน) WUAH

 โรงเรียน 
 โรงเรียนสังกัดมหาวิทยาลัยวลัยลักษณ์ โรงเรียน ก่อตั้ง ผู้อำนวยการ หมายเหตุ โรงเรียนสาธิตมหาวิทยาลัยวลัยลักษณ์  (Walailak University Demonstration School) 20 ธันวาคม พ.ศ. 2568 1. ดร.สันติ นาดี (พ.ศ. 2568 − ปัจจุบัน) WUDS

 พื้นที่มหาวิทยาลัย 
 พื้นที่นครศรีธรรมราช 
ที่ตั้ง : มหาวิทยาลัยวลัยลักษณ์ เลขที่ 222 ถนนมหาวิทยาลัย หมู่ที่ 10 ตำบลไทยบุรี อำเภอท่าศาลา จังหวัดนครศรีธรรมราช 80160

 อาณาเขต 
 หมู่ที่ 2 ตำบลโพธิ์ทอง 
 หมู่ที่ 2, 3, 6, 8 และหมู่ที่ 10 ตำบลไทยบุรี
 หมู่ที่ 1, 5, 6 และหมู่ที่ 9 ตำบลหัวตะพาน

 กลุ่มอาคาร 
 เขตการศึกษา
 กลุ่มอาคารบริหาร (Zone A) ได้แก่ อาคารศาสตราจารย์ ดร.วิจิตร ศรีสอ้าน (อาคารบริหาร) อาคารบรรณสารและสื่อการศึกษา (ศูนย์บรรณสารและสื่อการศึกษา) อาคารคอมพิวเตอร์ (ศูนย์เทคโนโลยีดิจิทัล) อาคารวิจัยและบริการวิชาการ (ศูนย์บริการวิชาการ) อาคารปฏิบัติการศูนย์วิจัยความเป็นเลิศทางด้านวิทยาศาสตร์และเทคโนโลยี อาคารปฏิบัติการศูนย์วิจัยความเป็นเลิศทางด้านวิทยาศาสตร์สุขภาพ และอาคารปฏิบัติการศูนย์วิจัยความเป็นเลิศทางด้านสังคม
 กลุ่มอาคารเครื่องมือ (Zone B) ได้แก่ อาคารปฏิบัติการวิทยาศาสตร์สุขภาพและการแพทย์แผนไทย (ศูนย์เครื่องมือวิทยาศาสตร์และเทคโนโลยี) อาคารเครื่องมือวิทยาศาสตร์และเทคโนโลยี 2 (B2) อาคารเครื่องมือวิทยาศาสตร์และเทคโนโลยี 3 (B3) อาคารเครื่องมือวิทยาศาสตร์และเทคโนโลยี 5 (B5) อาคารเครื่องมือวิทยาศาสตร์และเทคโนโลยี 6 (B6) อาคารเครื่องมือวิทยาศาสตร์และเทคโนโลยี 7 (B7) อาคารเครื่องมือวิทยาศาสตร์และเทคโนโลยี 8 (B8) อาคารกายวิภาคศาสตร์ 1 อาคารกายวิภาคศาสตร์ 2 อาคารปฏิบัติการเทคโนโลยีและพัฒนานวัตกรรม (อุทยานวิทยาศาสตร์และเทคโนโลยี) และอาคารส่งเสริมผู้ประกอบการและนวัตกรรม
 กลุ่มอาคารวิชาการ (Zone C) ได้แก่ อาคารวิชาการ 1 (C1) อาคารวิชาการ 2 (C2) อาคารวิชาการ 3 (C3) อาคารวิชาการ 4 (C4) อาคารวิชาการ 5 (C5) อาคารวิชาการ 6 (C6) อาคารวิชาการ 7 (C7) อาคารวิชาการ 8 (C8) และอาคารวิชาการ 9 (C9) อาคารวิชาการ 10 (C10) อาคารหอดูดาว อาคารปฏิบัติการอาหาร (ศูนย์ฝึกปฏิบัติการอาหาร) และอาคารส่วนอาคารสถานที่
 กลุ่มอาคารเรียนรวม (Zone D) ได้แก่ อาคารไทยบุรี อาคารเรียนรวม 1 (สีชมพู) อาคารเรียนรวม 3 (สีเขียว) อาคารเรียนรวม 5 (สีฟ้า) อาคารศาสตราจารย์ ดร.สมบัติ ธำรงธัญวงศ์ (อาคารเรียนรวม 6 (ST)) อาคารเรียนรวม 7 (สีเหลือง) อาคารปฏิบัติการสถาปัตยกรรมและการออกแบบ (AD) อาคาร Next Gen (NG) อาคารปฏิบัติการสารสนเทศศาสตร์ (IS) และอาคารสหกิจศึกษา (ศูนย์สหกิจศึกษาและพัฒนาอาชีพ)
 เขตการแพทย์
 กลุ่มอาคารโรงพยาบาล ได้แก่ อาคารจุฬาภรณเวชวัฒน์ (อาคาร A) อาคารโรงพยาบาล 1 (อาคาร B) อาคารโรงพยาบาล 2 (อาคาร C) อาคารศูนย์บริการทางการแพทย์ (อาคาร D) อาคารพลังงาน (อาคาร F) และอาคารสงฆ์อาพาธศรีธรรมราชา
 กลุ่มอาคารประกอบ ได้แก่ อาคารโรงพยาบาลการแพทย์แผนไทยประยุกต์ อาคารโรงพยาบาลสัตว์เล็ก อาคารสถาบันวิจัยวิทยาการสุขภาพ อาคารทักษะทางคลินิกและสถานการณ์จำลองทางการแพทย์ และอาคารวิจัยระดับก้าวหน้า
 กลุ่มอาคารโรงพยาบาลสัตว์ ได้แก่ อาคารโรงพยาบาลปศุสัตว์และสัตว์ป่า (อาคารอายุรกรรมและศัลยกรรมม้าและโค และอาคารศูนย์ชันสูตรโรคสัตว์)
 กลุ่มอาคารหอพักนักศึกษา ได้แก่ อาคารหอพักนักศึกษาแพทย์ (อาคาร A) และอาคารหอพักนักศึกษาพยาบาล (อาคาร B)
 กลุ่มอาคารหอพักบุคลากร ได้แก่ อาคารหอพัก R1 อาคารหอพัก R2 อาคารหอพัก R3 อาคารหอพัก R4 อาคารหอพัก R5 อาคารหอพัก R6 หมู่บ้านบุคลากร และอาคารโรงผลิตน้ำประปา 
 เขตการกีฬา
 กลุ่มอาคารกีฬา ได้แก่ อาคารวิทยาศาสตร์การกีฬา สนามกีฬากลางตุมปัง อาคารพลศึกษา อาคารสระว่ายน้ำ อาคารสนามฟุตซอล อาคารสนามแบดมินตัน 1 อาคารสนามแบดมินตัน 2 สนามฟุตบอล สนามเทนนิส สนามกอล์ฟ และเมืองจราจรจำลอง
 กลุ่มอาคารวัฒนธรรม ได้แก่ อาคารแหล่งเรียนรู้ด้านศิลปะและวัฒนธรรมภาคใต้ และโบราณสถานตุมปัง
 เขตพฤกษศาสตร์ ได้แก่ อาคารอุทยานพฤกษศาสตร์ อาคารพิพิธภัณฑ์ธรรมชาติวิทยาเทพรัตนราชสุดาฯ อาคารพิพิธภัณฑ์ชาติพันธุ์มานิ อาคารบ้านพักรับรอง เรือนกระบองเพชร เรือนไม้เมืองหนาว เรือนกล้วยไม้ หอชมฟ้าและสถานเพาะพันธุ์สัตว์ป่า อาคารศูนย์เรียนรู้วิทยาศาสตร์และภูมิปัญญา และอาคารโรงผลิตน้ำประปา
 เขตเกษตรศาสตร์ ได้แก่ ศูนย์สมาร์ทฟาร์ม และสวนผลไม้
  เขตที่พักอาศัย
 กลุ่มอาคารหอพักนักศึกษา ได้แก่ อาคารหอพักลักษณานิเวศ 1 อาคารหอพักลักษณานิเวศ 2 อาคารหอพักลักษณานิเวศ 3 อาคารหอพักลักษณานิเวศ 4 อาคารหอพักลักษณานิเวศ 5 อาคารหอพักลักษณานิเวศ 7 อาคารหอพักลักษณานิเวศ 10 อาคารหอพักลักษณานิเวศ 11 อาคารหอพักลักษณานิเวศ 13 อาคารหอพักลักษณานิเวศ 14 อาคารหอพักลักษณานิเวศ 16 อาคารหอพักลักษณานิเวศ 17 อาคารหอพักลักษณานิเวศ 18 อาคารหอพัก WU Residence A อาคารหอพัก WU Residence B อาคารหอพัก WU Residence C อาคารกิจกรรมนักศึกษา ศูนย์อาหารช่อประดู่ และอาคารสนามแบดมินตัน
 กลุ่มอาคารหอพักบุคลากร ได้แก่ อาคารหอพักวลัยนิวาส 1 อาคารหอพักวลัยนิวาส 2 อาคารหอพักวลัยนิวาส 3 อาคารหอพักวลัยนิวาส 4 อาคารหอพักวลัยนิวาส 5 หมู่บ้านวลัยนิวาส 7 หมู่บ้านวลัยนิวาส 8 หมู่บ้านวลัยนิวาส 9 หมู่บ้านวลัยนิวาส 10 โรงแรมเรือนวลัย และอาคารส่วนบริการกลาง (สโมสรวลัยลักษณ์)

 ระบบประตู 
ระบบประตูของมหาวิทยาลัยวลัยลักษณ์ ได้มีการก่อสร้างประตูเพื่อเข้าและออกมหาวิทยาลัยวลัยลักษณ์ จำนวน 8 ประตู ดังนี้
 ประตู 1 (วลัยคม) เป็นประตูเชื่อมต่อระหว่างถนนมหาวิทยาลัยกับถนนทางหลวงแผ่นดินหมายเลข 401 ซึ่งเปิดตลอด 24 ชั่วโมง
 ประตู 2 (ชลานุสรณ์) เป็นประตูเชื่อมต่อระหว่างถนนหลังโรงพยาบาลศูนย์การแพทย์ฯ กับถนนทางหลวงชนบทหมายเลข นศ.3027 ซึ่งเปิดตลอด 24 ชั่วโมง
 ประตู 3 (คลองดิน) เป็นประตูเชื่อมต่อระหว่างถนนบ้านคลองดิน-บ้านกลางกับถนนทางหลวงแผ่นดินหมายเลข 4141 ซึ่งเปิดตลอด 24 ชั่วโมง
 ประตู 4 (ตลาดศุกร์) เป็นประตูเชื่อมต่อระหว่างถนนสามแยกสายตรวจ–คลองเกียบกับถนนวัดสโมสร–ชุมขลิง ซึ่งเปิดเวลา 06.00 – 20.00 น.
 ประตู 5 (ซอย 8) เป็นประตูเชื่อมต่อระหว่างถนนมหาวิทยาลัยกับถนนไทยบุรี–บ้านทุ่งชน ซึ่งเปิดตลอด 24 ชั่วโมง
 ประตู 6 (โคกเหล็ก) เป็นประตูเชื่อมต่อระหว่างถนนทางหลวงชนบทหมายเลข นศ.4107 กับถนนทางหลวงแผ่นดินหมายเลข 4140 ซึ่งเปิดตลอด 24 ชั่วโมง
 ประตู 7 (วลัยนิวาส) เป็นประตูเชื่อมต่อระหว่างถนนบ้านฉิมพลีกับถนนวัดสโมสร–ชุมขลิง ซึ่งเปิดเวลา 06.00 – 20.00 น.
 ประตู 8 (ปลักจอก) เป็นประตูเชื่อมต่อระหว่างถนนวัดพระอาสน์–ตุมปังกับถนนทางหลวงแผ่นดินหมายเลข 4140 ซึ่งเปิดเวลา 06.00 – 20.00 น.

 ระบบจราจร 
ระบบถนนและจราจรของมหาวิทยาลัยวลัยลักษณ์ ได้มีการออกแบบอย่างเป็นระบบ มหาวิทยาลัยได้ประกาศกำหนดชื่อถนนของมหาวิทยาลัย เมื่อวันที่ 20 พฤษภาคม พ.ศ. 2541 ดังนี้
 ถนนมหาวิทยาลัย เป็นถนนทางเข้ามหาวิทยาลัยสายหลักแยกจากถนนทางหลวงแผ่นดินหมายเลข 401 ตอนเลี่ยงเมืองท่าศาลา ช่วงสุราษฎร์ธานีทางทิศเหนือ ประมาณ 110 กิโลเมตร ช่วงนครศรีธรรมราชทางทิศใต้ประมาณ 28 กิโลเมตร เข้าสู่มหาวิทยาลัยทางด้านทิศตะวันออกเฉียงเหนือ พื้นที่สองข้างทางได้จัดไว้เป็นที่ร่มรื่นให้ผู้ที่เข้ามาติดต่อได้ชื่นชมกับทัศนียภาพที่ดีในการเดินทางเข้าสู่เขตการศึกษา
 ถนนวิทยมรรคา เป็นถนนวงแหวนรอบใน มีความยาวทั้งสิ้น 3,154 เมตร เป็นถนนที่ใช้สัญจรภายในเขตการศึกษาทั้งหมดของมหาวิทยาลัย โดยจะผ่านกลุ่มอาคารต่าง ๆ ได้แก่ อาคารเรียนรวม อาคารเครื่องมือวิทยาศาสตร์และเทคโนโลยี อาคารวิชาการ อาคารบริหาร เป็นต้น
 ถนนวลัยลักษณา เป็นถนนวงแหวนรอบนอก มีความยาวทั้งสิ้น 5,965 เมตร เป็นถนนที่ใช้สัญจรเชื่อมต่อระหว่างเขตการศึกษาและกลุ่มหอพักนักศึกษา และบ้านพักบุคลากรตลอดจนสถานที่ต่างๆ ภายในมหาวิทยาลัย และยังช่วยระบายความแออัดจากการจราจรจากถนนวงแหวนรอบใน
 ถนนสายอื่น ๆ ได้แก่ ถนนลักษณามรรคา ถนนวลัยชลเขต ถนนวลัยมรรคา ถนนวลัยตุมปัง ถนนวลัยพัฒนา และถนนวลัยวิทยา 1-4

 ระบบขนส่ง 
ระบบขนส่งของมหาวิทยาลัยวลัยลักษณ์ ได้มีการนำรถไฟฟ้ามาใช้เป็นระบบขนส่งภายในมหาวิทยาลัย เพื่อให้สอดคล้องกับนโยบายของมหาวิทยาลัยในการมุ่งสู่มหาวิทยาลัยสีเขียว (Green University) โดยมีเส้นทางการเดินรถไฟฟ้า ดังนี้
  สายสีเขียว ได้แก่ อาคารเรียนรวม 1, 3–อาคารสถาปัตยกรรมศาสตร์และการออกแบบ–โรงอาหารกิจกรรม–หอพักลักษณานิเวศ 1, 2, 3, 11, 13, 14–อาคารไทยบุรี–อาคารเรียนรวม 5, 7
  สายสีแดง ได้แก่ หอพักลักษณานิเวศ 16, 17, 18–หอพักลักษณานิเวศ 4, 5, 7, 10–โรงอาหารกิจกรรม–อาคารสถาปัตยกรรมศาสตร์และการออกแบบ–อาคารเรียนรวม 1, 3
  สายสีน้ำเงิน ได้แก่ อาคารไทยบุรี–อาคารเรียนรวม 5, 7–อาคารศูนย์บรรณสารและสื่อการศึกษา–อาคารวิชาการ 1–อาคารวิชาการ 5–อาคารปฏิบัติการเทคโนโลยีและพัฒนานวัตกรรม–อาคารเครื่องมือวิทยาศาสตร์และเทคโนโลยี–อาคารสถาปัตยกรรมศาสตร์และการออกแบบ–อาคารเรียนรวม 1, 3–อาคารไทยบุรี
  สายสีฟ้า ได้แก่ อาคารศูนย์บรรณสารและสื่อการศึกษา–อาคารเรียนรวม 5, 7–อาคารไทยบุรี–หอพักลักษณานิเวศ 1, 2, 3, 11, 13, 14–โรงอาหารกิจกรรม–อาคารสถาปัตยกรรมศาสตร์และการออกแบบ–อาคารเรียนรวม 1, 3–อาคารสถาปัตยกรรมศาสตร์และการออกแบบ–อาคารเครื่องมือวิทยาศาสตร์และเทคโนโลยี
  สายสีเทา ได้แก่ โรงอาหารกิจกรรม–อาคารไทยบุรี–อาคารบริหาร–สวนวลัยลักษณ์–โรงพยาบาลศูนย์การแพทย์มหาวิทยาลัยวลัยลักษณ์–โรงแรมคุ้มสวัสดิ์–หน้ามหาวิทยาลัยวลัยลักษณ์
  สายสีเหลือง ได้แก่ อาคารไทยบุรี–หอพักลักษณานิเวศ 1, 2, 3, 11, 13, 14–ศูนย์อาหารกลางคืน–โรงอาหารกิจกรรม–หอพักลักษณานิเวศ 4, 5, 7, 10–หอพักลักษณานิเวศ 16, 17, 18–สนามกีฬามหาวิทยาลัยวลัยลักษณ์

 พื้นที่สุราษฎร์ธานี 
ที่ตั้ง : ศูนย์วิทยบริการจังหวัดสุราษฎร์ธานี เลขที่ 91/1 อาคารพีซีทาวเวอร์ ชั้น 8-9 หมู่ที่ 1 ถนนกาญจนวิถี ตำบลบางกุ้ง อำเภอเมืองสุราษฎร์ธานี จังหวัดสุราษฎร์ธานี 84000

 พื้นที่กรุงเทพมหานคร 
 ที่ตั้ง : หน่วยประสานงานกรุงเทพมหานคร เลขที่ 979/42-46 อาคารเอสเอ็มทาวเวอร์ ชั้น 19 ถนนพหลโยธิน แขวงพญาไท เขตพญาไท กรุงเทพมหานคร 10400
 ที่ตั้ง : วิทยาลัยทันตแพทยศาสตร์นานาชาติ เลขที่ 87 อาคารวิทยาคาร 3 ถนนระนอง 2 แขวงถนนนครไชยศรี เขตดุสิต กรุงเทพมหานคร 10300
 ที่ตั้ง : ศูนย์สุขภาพช่องปากขั้นสูง เลขที่ 73 อาคารวิทยาคาร 1 ถนนพระรามที่ 6 แขวงสามเสนใน เขตพญาไท กรุงเทพมหานคร 10400

 กิจกรรมมหาวิทยาลัย 
 ประดู่เกมส์ 
โครงการมหกรรมการแข่งขันกีฬาสีภายในมหาวิทยาลัยวลัยลักษณ์ "ประดู่เกมส์" มีคณะสี 6 คณะ ดังนี้
  คณะสีแดง เดิมชื่อ "คณะสูรย์ส่องหล้า" ประกอบด้วย สำนักวิชาวิศวกรรมศาสตร์และเทคโนโลยี และวิทยาลัยนานาชาติ ต่อมาเมื่อวันที่ 21 มิถุนายน 2568 ได้มีการเปลี่ยนแปลงชื่อประจำคณะสีเป็น "คณะสุริยันพรมแสงอัคนี" และได้มีการเปลี่ยนแปลงสำนักวิชาภายใต้สังกัดคณะสีเป็น 3 สำนักวิชา ได้แก่ สำนักวิชาการจัดการ สำนักวิชาสหเวชศาสตร์ และวิทยาลัยสัตวแพทยศาสตร์อัครรราชกุมารี
  คณะสีเหลือง เดิมชื่อ "คณะจันทราฉายแสง" ประกอบด้วย สำนักวิชาเทคโนโลยีการเกษตรและอุตสาหกรรมอาหาร สำนักวิชาพยาบาลศาสตร์ สำนักวิชาแพทยศาสตร์ และสำนักวิชาเภสัชศาสตร์ ต่อมาเมื่อวันที่ 21 มิถุนายน 2568 ได้มีการเปลี่ยนแปลงชื่อประจำคณะสีเป็น "คณะสุวรรณหงส์ศิริจันทรา" และได้มีการเปลี่ยนแปลงสำนักวิชาภายใต้สังกัดคณะสีเป็น 3 สำนักวิชา ได้แก่ สำนักวิชารัฐศาสตร์และรัฐประศาสนศาสตร์ สำนักวิชาวิศวกรรมศาสตร์และเทคโนโลยี และสำนักวิชาสถาปัตยกรรมศาสตร์และการออกแบบ
  คณะสีน้ำเงิน เดิมชื่อ "คณะนภากาศสำแดง" ประกอบด้วย สำนักวิชาสารสนเทศศาสตร์ วิทยาลัยทันตแพทยศาสตร์นานาชาติ และวิทยาลัยสัตวแพทยศาสตร์อัครรราชกุมารี ต่อมาเมื่อวันที่ 21 มิถุนายน 2568 ได้มีการเปลี่ยนแปลงชื่อประจำคณะสีเป็น "คณะกฤษณสมุทรบดินทร์" และได้มีการเปลี่ยนแปลงสำนักวิชาภายใต้สังกัดคณะสีเป็น 3 สำนักวิชา ได้แก่ สำนักวิชานิติศาสตร์ สำนักวิชาวิทยาศาสตร์ และสำนักวิชาศิลปศาสตร์
  คณะสีเขียว เดิมชื่อ "คณะไพรแผลงจำรูญ" ประกอบด้วย สำนักวิชาการจัดการ และสำนักวิชาการบัญชีและการเงิน ต่อมาเมื่อวันที่ 21 มิถุนายน 2568 ได้มีการเปลี่ยนแปลงชื่อประจำคณะสีเป็น "คณะมยุรพนาวัลย์" และได้มีการเปลี่ยนแปลงสำนักวิชาภายใต้สังกัดคณะสีเป็น 3 สำนักวิชา ได้แก่ สำนักวิชาเภสัชศาสตร์ สำนักวิชาศึกษาศาสตร์ และวิทยาลัยทันตแพทยศาสตร์นานาชาติ
  คณะสีชมพู เดิมชื่อ "คณะนภศูรย์ศิริชัย" ประกอบด้วย สำนักวิชาสหเวชศาสตร์ และสำนักวิชาสาธารณสุขศาสตร์ ต่อมาเมื่อวันที่ 21 มิถุนายน 2568 ได้มีการเปลี่ยนแปลงชื่อประจำคณะสีเป็น "คณะอัมราภิไพร์" และได้มีการเปลี่ยนแปลงสำนักวิชาภายใต้สังกัดคณะสีเป็น 3 สำนักวิชา ได้แก่ สำนักวิชาพยาบาลศาสตร์ สำนักวิชาแพทยศาสตร์ และสำนักวิชาการบัญชีและการเงิน
  คณะสีขาว เดิมชื่อ "คณะกฤษนัยเศวตศิลา" ประกอบด้วย สำนักวิชานิติศาสตร์ สำนักวิชารัฐศาสตร์และรัฐประศาสนศาสตร์ สำนักวิชาวิทยาศาสตร์ สำนักวิชาศึกษาศาสตร์ สำนักวิชาศิลปศาสตร์ และสำนักวิชาสถาปัตยกรรมศาสตร์และการออกแบบ ต่อมาเมื่อวันที่ 21 มิถุนายน 2568 ได้มีการเปลี่ยนแปลงชื่อประจำคณะสีเป็น "คณะมหานทีอัคคีราชันย์" และได้มีการเปลี่ยนแปลงสำนักวิชาภายใต้สังกัดคณะสีเป็น 3 สำนักวิชา ได้แก่ สำนักวิชาเทคโนโลยีการเกษตรและอุตสาหกรรมอาหาร สำนักวิชาสาธารณสุขศาสตร์ สำนักวิชาสารสนเทศศาสตร์ และวิทยาลัยนานาชาติ

 SEDU Games 
โครงการมหกรรมการแข่งขันกีฬาสีภายในสำนักวิชาศึกษาศาสตร์ มหาวิทยาลัยวลัยลักษณ์ "SEDU Games" มีคณะสี 4 คณะ ดังนี้
  คณะสีเหลือง (ศศินฉายมาศ) 
  คณะสีฟ้า (เวหาศจำรูญ)
  คณะสีเขียว (วิบูลย์ไพรสัณฑ์)
  คณะสีชมพู (กชพรรณราย)

 หน่วยงานภายใน 
 สำนักวิชา
 บัณฑิตวิทยาลัย (CGS)
 วิทยาลัยทันตแพทยศาสตร์นานาชาติ (ICD)
 วิทยาลัยนานาชาติ (WIC)
 วิทยาลัยสัตวแพทยศาสตร์อัครราชกุมารี (AVC)
 สำนักวิชาการจัดการ (SMN)
 สำนักวิชาการบัญชีและการเงิน (SAF)
 สำนักวิชาเทคโนโลยีการเกษตรและอุตสาหกรรมอาหาร (SAF)
 สำนักวิชานิติศาสตร์ (SLW)
 สำนักวิชาพยาบาลศาสตร์ (SON)
 สำนักวิชาพหุภาษาและการศึกษาทั่วไป (SLG)
 สำนักวิชาแพทยศาสตร์ (SMD)
 สำนักวิชาเภสัชศาสตร์ (SPM)
 สำนักวิชารัฐศาสตร์และรัฐประศาสนศาสตร์ (SPA)
 สำนักวิชาวิทยาศาสตร์ (SCI)
 สำนักวิชาวิศวกรรมศาสตร์และเทคโนโลยี (SET)
 สำนักวิชาศิลปศาสตร์ (SLA)
 สำนักวิชาสถาปัตยกรรมศาสตร์และการออกแบบ (SAD)
 สำนักวิชาสหเวชศาสตร์ (SAH)
 สำนักวิชาสาธารณสุขศาสตร์ (SPH)
 สำนักวิชาสารสนเทศศาสตร์ (SIF)
 ศูนย์
 ศูนย์การแพทย์มหาวิทยาลัยวลัยลักษณ์ (WUH)
 ศูนย์กิจการนานาชาติ (CIA)
 ศูนย์ความเป็นเลิศการเรียนการสอน (CTE)
 ศูนย์บรรณสารและสื่อการศึกษา (CLM)
 ศูนย์บริการการศึกษา (CES)
 ศูนย์บริการวิชาการ (CAS)
 ศูนย์บริหารทรัพย์สิน (CPM)
 ศูนย์สมาร์ทฟาร์มและภูมิสถาปัตย์ (CSF)
 ศูนย์สหกิจศึกษาและพัฒนาอาชีพ (CCC)
 ศูนย์ส่งเสริมวัฒนธรรมและการกีฬา (CSP)
 ศูนย์เครื่องมือวิทยาศาสตร์และเทคโนโลยี (CSE)
 ศูนย์เทคโนโลยีดิจิทัล (CDT) สถาบัน
 สถาบันส่งเสริมการวิจัยและนวัตกรรมสู่ความเป็นเลิศ (RII) 

 สำนักงาน
 สำนักงานสภามหาวิทยาลัย (OUC)

 ส่วน
 ส่วนการเงินและบัญชี (DFA)
 ส่วนทรัพยากรมนุษย์และองค์กร (DHR)
 ส่วนนิติการ (DLA)
 ส่วนบริการกลาง (DSC)
 ส่วนพัสดุ (DPS)
 ส่วนภูมิสถาปัตยกรรมและสิ่งแวดล้อม (DLE)
 ส่วนสื่อสารองค์กร (DCC)
 ส่วนส่งเสริมและพัฒนานักศึกษา (DSD)
 ส่วนอาคารสถานที่ (DLB)
 ส่วนอำนวยการและสารบรรณ (DCG)
 ส่วนแผนงานและยุทธศาสตร์ (DPL)

 หน่วย
 หน่วยตรวจสอบภายใน (IAU)
 หน่วยประสานงาน (BCS)

 อุทยาน
 อุทยานพฤกษศาสตร์ (WBP)
 อุทยานวิทยาศาสตร์และเทคโนโลยี (STP)

 สถาบันพี่น้อง 
 มหาวิทยาลัยเทคโนโลยีสุรนารี
 มหาวิทยาลัยแม่ฟ้าหลวง

 อ้างอิง 

 แหล่งข้อมูลอื่น 
 มหาวิทยาลัยวลัยลักษณ์
 โรงพยาบาลศูนย์การแพทย์มหาวิทยาลัยวลัยลักษณ์
 โรงพยาบาลการแพทย์แผนไทยประยุกต์
 โรงพยาบาลกายภาพบำบัด
 โรงพยาบาลสัตว์เล็ก
 โรงพยาบาลปศุสัตว์และสัตว์ป่า
 พระราชบัญญัติมหาวิทยาลัยลักษณ์ พ.ศ. 2535


หมวดหมู่:สถานที่ที่ตั้งชื่อตามพระนามของสมเด็จเจ้าฟ้าฯ กรมพระศรีสวางควัฒน วรขัตติยราชนารี
วลัยลักษณ์
วลัยลักษณ์
หมวดหมู่:สิ่งก่อสร้างในอำเภอท่าศาลา